รัฐบาลเร่งสำรวจสิทธิและเงินช่วยเหลือ เร่งเยียวยาประชาชนและเจ้าหน้าที่ ที่ได้รับบาดเจ็บและเสียชีวิตจากเหตุกราดยิงที่จังหวัดนครราชสีมา
รัฐบาลเร่งสำรวจสิทธิและเงินช่วยเหลือ เร่งเยียวยาประชาชนและเจ้าหน้าที่ ที่ได้รับบาดเจ็บและเสียชีวิตจากเหตุกราดยิงที่จังหวัดนครราชสีมานางนฤมล ภิญโญสินวัฒน์ โฆษกประจำสำนักนายกรัฐมนตรี เผยว่า รัฐบาลมีคำสั่งด่วนให้ทุกหน่วยงาน เร่งสำรวจสิทธิประโยชน์ เงินเยียวยาและความช่วยเหลือ กรณีประชาชนและเจ้าหน้าที่ที่ได้รับบาดเจ็บและเสียชีวิตจากเหตุการณ์กราดยิงที่ห้างสรรพสินค้าเทอร์มินอล 21 จังหวัดนครราชสีมา เพื่อเร่งให้ความช่วยเหลือเยียวยาแก่ทายาทและครอบครัวที่ได้รับผลกระทบตามสิทธิที่ที่พึงมีพึงได้อย่างเต็มที่ เบื้องต้น กระทรวงยุติธรรม กระทรวงแรงงาน กระทรวงพัฒนาสังคมและความมั่นคงของมนุษย์ ได้สำรวจสิทธิ/เงินเยียวยา ภายใต้ระเบียบของตนเองแล้ว โดยจะรวบรวมความช่วยเหลือจากทุกหน่วยงานภายในวันอังคารที่ 11 กุมภาพันธ์นี้ รัฐบาล รู้สึกเสียใจอย่างสุดซึ้งและขอเป็นกำลังใจแก่คนไทยและพี่น้องชาวโคราชทุกคน ในช่วงเวลานี้ขอความร่วมมือจากสังคม สื่อมวลชนและประชาชน ร่วมกันเป็นพลังใจให้กันและกันเพื่อสร้างภูมิป้องกันให้สังคมต่อไป